安樂塔

安樂塔俗稱天寶塔 、 雌寶塔 ， 位於中國浙江省杭州市餘杭區餘杭街道東南安樂山 （ 俗稱寶塔山 ） 頂 ， 今塔山公園內 ， 始建於五代吳越時 ， 傳時有吳越王子在此築庵養病而愈 ， 故名安樂 ， 又因位於原餘杭縣城東南 （ 巽位 ） ， 故又被視爲一縣之文峯 。 原塔爲五層 ， 明代增築爲七層 ， 並與萬曆時所築的舒公塔隔南苕溪遙相對峙 ， 形成 “ 雙塔聳秀 ” 景觀 。 今塔爲七層六面的樓閣式磚塔 ， 高 35.28 米 ， 底徑 8.6 米 ， 每層南北兩面相對闢門 ， 其餘四面闢火焰形龕 （ 第五層除外 ， 爲四門兩龕 ， 除南北方向外又在東南 、 西北方向相對闢門 ） ， 內壁砌出四個券頂佛龕 。 其中一至四層外壁用磚雕出倚柱 、 闌額和斗拱 ， 早期風貌尚存 ， 五至七層外壁樸素無華 ， 爲明代增建 。 塔內爲壁內折上式結構 ， 設磚石臺階以供登臨 ， 登塔可覽餘杭全貌 。 但因其白色塔身屢遭塗鴉 ， 今已封閉保護 ， 不能登臨 。